  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Сюмси ёросысь дышетӥсь Андрей Ямщиков «Признание-2023» мерлыко-ӧнерлыко йӧскалык премилэн «Учитель – защитник Отечества» номинацияз вормисьёс пӧлы шедиз. Оглом устоосыз пӧлы пӧртэм улосвылъёсысь нимысьтыз ожгар ужрадысь 29 ветеранъёс пыризы. Со сярысь «Защитники Отечества» фондлэн улосвыл ёзэтэз ивортӥз. Андрей Ямщиков Сюмсиысь школаын 1988-тӥ арысен ужа. Со спорт ужрадъёсы гинэ ӧвӧл, лулчеберет ужрадъёсы но мыло-кыдо пыриське, трос аръёс Дед Мороз луэ. Нимысьтыз ожгар ужрадэ ас мылкыдызъя мынӥз. « Москваын мон нырысьсэ. Туж шумпотӥсько татчы вуэмелы, ваньмыз туж умой радъямын. Монэным ӵош татын Россилэн пӧртэм сэрегъёсысьтыз но выль улосвылъёсысь дышетӥсьёс – ожгар ужрадысь ветеранъёс. Татын мон валай, азьланяз но дышетӥсь луэме, Атыкай музъемез гаждагн мылкыд пыӵатон уже пыриськеме потэ шуыса валай » Андрей Ямщиков, нимысьтыз ожгар ужрадысь ветеран, «Признание» премилэн лауреатэз «Признание» премиез вить номинациосъя сёто. Солэн лауреатъёсыз – дышетонэз азинтонын, сяме пырем дунлыкъёсты юнматон, историез тодын возён, пиналъёслы но егитъёслы Атыкай музъемез гажан мылкыд пыӵатон уже бадӟым ватсэт пыртэм дышетӥсьёс но визьнодасьёс. Соослэсь кандидатураоссэс «Защитники Отечества» фонд ӵектӥз. Тодэ вайытом, нимысьтыз ожгар ужрадысь ветеранъёс но семьяоссы понна Удмуртиын ужан интыосъя нырысетӥ ярмарка ортчытӥзы. Отын 500-лэсь трос вакансиос ӵектӥзы. Тегъёс: дышетӥсьёс премия Удмуртия Сюмси нимысьтызужрад  